TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ

**KAPINIŲ TAKO IR KITOS INFRASTRUKTŪROS ĮRENGIMO DARBAI**

**I PIRKIMO DALIS** - Kapinių tako ir apšvietimo įrengimo darbai Mažeikių miesto kapinėse, Sedos gatvėje

1. Tiekėjo kvalifikacija turi atitikti šiame priede nustatytus reikalavimus kvalifikacijai. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus.
2. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus, jie privalo prisiimti solidarią atsakomybę už sutarties įvykdymą, kartu turi atitikti šiame priede nustatytus reikalavimus ir pateikti nurodytus dokumentus:

| **Eil. Nr.** | **Kvalifikacijos reikalavimai** | **Patvirtinančių dokumentų sąrašas** |
| --- | --- | --- |
| ***Teisė verstis veikla*** | | |
| 2.1 | Tiekėjas turi turėti teisę:  1. atlikti elektros įrenginių iki 1000V įrengimo darbus;  2. atlikti elektros tinklo ir įrenginių iki 1000V eksploatavimo darbus.  Teisinis pagrindas:  Lietuvos Respublikos Energetikos įstatymo 22 straipsnis.  ***Pastabos:***  •jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;  tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys tieks prekes, teiks paslaugas ar atliks darbus, kuriems reikia jų pajėgumų;  subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Pirkimo dokumentuose gali būti nustatoma, kad tokių subtiekėjų, jeigu jie žinomi, kvalifikacija tikrinama pirkimo procedūrų metu, arba, kad tiekėjas privalo įsipareigoti, jog pirkimo sutartį vykdys tik tokią teisę turintys asmenys, ir nurodo, kad pirkimo vykdytojui pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas. | **Nustatyto galimo laimėtojo bus prašoma pateikti:**  Valstybinės energetikos inspekcijos prie Lietuvos Respublikos energetikos ministerijos ar Valstybinės energetikos reguliavimo tarybos išduotus atestatus, suteikiančius teisę atlikti:  1. Elektros įrenginių iki 1000 V įrengimo darbus.  2. Elektros tinklo ir įrenginių iki 1000 V eksploatavimo darbus.  ***Pastaba:***  •iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą per protingą laiką kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės pasiūlymų pateikimo datos, tačiau šie dokumentai turės būti pateikti iki pirkimo sutarties pasirašymo. Kartu su pasiūlymu turi būti pateiktas kreipimąsi į atitinkamą Lietuvos Respublikos instituciją dėl teisės pripažinimo dokumento išdavimo patvirtinantis dokumentas.  *-Jei kvalifikacija yra grindžiama nurodant specialistą, kuris nėra tiekėjo, jungtinės veiklos partnerio (-ių) ar subtiekėjo (-ų) darbuotojas, tačiau yra ketinamas įdarbinti sutarties vykdymo metu, tokiu atveju specialistas turi būti išviešintas pasiūlyme**bei tiekėjas privalo pateikti tiekėjo ir siūlomo specialisto teisinio pobūdžio ryšių pagrindimo dokumento ‒ dvišalio (tiekėjo ir būsimo darbuotojo (specialisto) pasirašyto dokumento ‒ ketinimo protokolo ar preliminaraus susitarimo dėl darbo santykių sukūrimo pagal darbo sutartį, kopiją.*  ***CVP IS priemonėmis pateikiamos skaitmeninės dokumentų kopijos arba nuorodos į nacionalines duomenų bazes bet kurioje valstybės narėje, prie kurių Perkančioji organizacija turės galimybę tiesiogiai ir neatlygintinai prisijungti ir susipažinti su reikalaujamais dokumentais ir (ar) informacija.*** |
| ***Techninio ir profesinio pajėgumo reikalavimai*** | | |
| 2.2. | Tiekėjas per paskutinius 5 metus iki pasiūlymų pateikimo termino pabaigos arba per laiką nuo įregistravimo dienos *(jeigu veikla vykdyta mažiau nei 5 metus iki pasiūlymų pateikimo termino pabaigos)* pagal vieną ar daugiau savo jėgomis\* įvykdytų/tebevykdomų sutarčių yra tinkamai atlikęs statinių grupėje – susisiekimo komunikacijos, naujos statybos ir/ ar rekonstravimo ir/ar kapitalinio remonto, ir /ar paprastojo remonto darbus, kurių bendra vertė ne mažesnė kaip 16000,00Eur be PVM.  ***Pastabos:***  •jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;  •tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;  •subtiekėjams šis reikalavimas nenustatomas.  *Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinami būtent konkretaus ūkio subjekto, dalyvaujančio viešajame pirkime, atlikti darbai, jų apimtis, vertė, o ne visas vykdytos sutarties objektas.*  ***\*tiekėjas negali remtis trečiųjų šalių (subrangovų, partnerių ar kitų ūkio subjektų) pajėgumais vykdydamas sutartį, t. y.*** ***privalo tiesiogiai ir savarankiškai atlikti sutarties vykdymui būtinas funkcijas, nenaudodamas kitų ūkio subjektų (subrangovų, partnerių ar trečiųjų asmenų) pajėgumų.*** | **Nustatyto galimo laimėtojo bus prašoma pateikti:**  1.   Per pastaruosius 5 metus iki pasiūlymų pateikimo termino pabaigos atliktų darbų **sąrašą** (laisva forma), kuriame nurodytos įvykdytų/tebevykdomų sutarčių bendros sumos, datos (atliktų/atliekamų darbų laikotarpiai), jų aprašymas ir darbų užsakovai (tiek viešieji, tiek privatieji).  2. Užsakovų (tiek viešųjų, tiek privačiųjų) **pažymos** apie tai, kad susisiekimo komunikacijų, naujos statybos ir/ ar rekonstravimo ir/ar kapitalinio remonto, ir /ar paprastojo remonto svarbiausių darbų atlikimas ir galutiniai rezultatai buvo tinkami įvykdyti.  3. Dokumentai, pagrindžiantys tiekėjo ar tiekėjų grupės partnerio dalyvavimo sutartyje (sutartyse) dalį, tai yra darbų, kuriuos tiekėjas, tiekėjų grupės partneris savo jėgomis įvykdė kaip tiekėjas, tiekėjų grupės partneris arba subtiekėjas, vertę (Tiekėjo ar tiekėjų grupės partnerio deklaracija apie darbus, kuriuos tiekėjas, tiekėjų grupės partneris atliko savo jėgomis kaip tiekėjas, tiekėjų grupės partneris arba subtiekėjas, vertę ir (arba) Užsakovų pažymos apie darbus, kuriuos tiekėjas ar tiekėjų grupės partneris atliko kaip tiekėjas, tiekėjų grupės partneris arba subtiekėjas, vertę).  ***Pastaba:***  •perkančioji organizacija, siekdama įsitikinti tiekėjo pateikta informacija, pasilieka teisę be išankstinio įspėjimo susisiekti su tiekėjo nurodytu užsakovo kontaktiniu asmeniu.  ***CVP IS priemonėmis pateikiamos skaitmeninės dokumentų kopijos.*** |

\***Pastaba**. Dėl aukščiau numatytų kvalifikacijos atitikimą įrodančių dokumentų: atkreipiamas dėmesys, kad vadovaujantis LAT 2022 m. spalio 6 d. nutartimi [Lietuvos Aukščiausiojo Teismo 2022 m. spalio 6 d. nutartis civilinėje byloje Nr. e3K-3-328-469/2022 | Viešųjų pirkimų tarnyba (vpt.lt)](https://vpt.lrv.lt/lt/naujienos/lietuvos-auksciausiojo-teismo-2022-m-spalio-6-d-nutartis-civilineje-byloje-nr-e3k-3-328-469-2022) ir Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 patvirtintomis Pasiūlymo patikslinimo, papildymo ar paaiškinimo taisyklėmis, **tiekėjai vieną kartą gali tikslinti tik pradinius kvalifikacijos duomenis** (nepriklausomai, ar pateiktus kartu su pasiūlymu, ar Perkančiosios organizacijos prašymu). Tai reiškia, kad, jeigu tiekėjo pateikti pradiniai kvalifikacijos duomenys iš karto neatitiks keliamo kvalifikacijos reikalavimo, į tokį tiekėją dėl kvalifikacijos patikslinimo Perkančioji organizacija turi teisę kreiptis tik vieną kartą ir tik dėl pirminių pateiktų kvalifikacijos dokumentų tikslinimo (jei yra matoma, kad toks kreipimasis gali padėti ištaisyti pirminius kvalifikacijos duomenis). Dėl naujų kvalifikacijos duomenų pateikimo nebus kreipiamasi ir tiekėjas bus atmetamas, kaip neatitinkantis kvalifikacijos reikalavimų.

**Tiekėjams keliami reikalavimai dėl kokybės vadybos sistemos ir (ar) aplinkos apsaugos vadybos sistemos standartų reikalavimai**

3. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

4. Šiame priede reikalaujama kvalifikacija turi būti įgyta iki pasiūlymų pateikimo termino pabaigos.