**RANGOS SUTARTIS Nr. MS-**

2025 m. d.

Mažeikiai

**Mažeikių rajono savivaldybės administracija** (toliau – Administracija), atstovaujama Administracijos direktoriau Arvydo Pociaus, veikiančio pagal Administracijos nuostatus, (toliau – **Užsakovas**) ir \_\_\_\_\_\_\_\_\_\_\_\_\_\_\_ , atstovaujama, \_\_\_\_\_\_\_\_\_\_\_\_\_\_\_\_\_ , veikiančio \_\_\_\_\_\_\_\_\_\_\_\_\_\_\_\_\_\_, (toliau – **Rangovas**) toliau kartu sutartyje vadinamos Šalimis, o bet kuri iš jų atskirai vadinama Šalimi, sudaro šią rangos sutartį (toliau –Sutartis).

1. **SUTARTIES OBJEKTAS**

* 1. Sutartimi Rangovas įsipareigoja savo rizika, jėgomis ir medžiagomis per Sutartyje nustatytą terminą atlikti Kapinių tako ir apšvietimo įrengimo darbus Mažeikių miesto kapinėse, Sedos gatvėje.
  2. Kapinių tako ir apšvietimo įrengimo darbai Mažeikių miesto kapinėse, Sedos gatvėje, (toliau – Darbai), kurių apimtys ir savybės nurodytos pirkimo dokumentuose bei šioje Sutartyje pagal Rangovo pateiktas lokalines sąmatas ir perduoti Darbų rezultatą Užsakovui šioje Sutartyje nustatytomis sąlygomis, terminais ir tvarka.
  3. Darbų apimtis, kokybė bei kiti Darbams keliami reikalavimai apibrėžti Sutarties priede Nr. 2 ,,Techninė specifikacija“ su priedais.
  4. Darbų atlikimo vieta – Mažeikių miestas, Mažeikių seniūnija, Sedos gatvė 26 A, pėsčiųjų tako ilgis apie 270 m, plotis – apie 2,0 m, įrengiamų šviestuvų su stovais kiekis 13 vnt.
  5. Šalys nurodo ir susitaria, kad ši Sutartis sudaroma Užsakovo naudai ir jo interesais, todėl Užsakovas nuo pat Sutarties įsigaliojimo dienos kontroliuoja, kaip Rangovas vykdo nustatytas pareigas, ir turi teisę reikalauti jas tinkamai vykdyti.

1. **SUTARTIES OBJEKTO KAINA IR ATSISKAITYMO TVARKA**
   1. Pradinė Sutarties vertė – Eur ( eurų) yra Rangovo pasiūlymo kaina be PVM. **Bendra Sutarties kaina** – \_\_\_\_\_\_\_\_\_\_\_\_\_ **Eur** ( \_\_\_\_\_\_\_\_\_\_\_\_\_\_\_\_\_\_ eurai) **su PVM**, kuri apima visą pirkimo dokumentuose ir Sutartyje perkamų darbų apimtį, įskaitant visus privalomus mokesčius ir kitas Rangovo patiriamas su Sutarties vykdymu susijusias išlaidas. PVM (21 proc.) – \_\_\_\_\_\_\_\_\_\_\_\_\_\_\_\_\_\_\_Eur ( \_\_\_\_\_\_\_\_\_\_\_\_\_\_\_\_\_ ).
   2. Šiai Sutarčiai taikoma **fiksuotos kainos kainodara**.
   3. Jei darbų faktinis kiekis skiriasi nuo orientacinių (projektinių) kiekių (skaičiuojant pinigine verte) daugiau kaip 15 procentų, skaičiuojant nuo Pradinės sutarties vertės, bendra Sutarties kaina keičiama dėl visų darbų kiekių, viršijančių 15 procentų skirtumo ribą, atliekant Sutarties keitimą nustatyta tvarka ir taikant kiekių (apimčių) keitimo sąlygas, nurodytas Kainodaros taisyklių nustatymo metodikos III skyriuje, patvirtintos 2017 m. birželio 28 d. Viešųjų pirkimų tarnybos direktoriaus įsakymu Nr. 1S-95 (su vėlesniais papildymais ir pakeitimais). Tokių darbų kiekių vertės nustatymo, teikimo ir tvirtinimo procedūra atliekama analogiškai kaip pagal pakeitimų procedūrą, nurodytą Sutarties 9 skyriuje „Darbų keitimas, atsisakymas ir papildomi darbai“.Iki 15 procentų, skaičiuojant nuo Pradinės sutarties vertės, darbų faktinių kiekių (skaičiuojant pinigine verte) neatitikimas orientaciniams (projektiniams) kiekiams, kurie nustatyti Darbų kiekių žiniaraščiuose, priskiriamas Rangovo atsakomybei ir rizikai.
   4. Sutarties kaina dėl kainų lygio pokyčio perskaičiuojama nebus.

## 2.5. Sutarties kainos perskaičiavimas dėl mokesčių pakeitimo:

2.5.1. visais atvejais, Įstatymais pakeitus pridėtinės vertės mokesčio (PVM) dydį arba mokėjimo tvarką, tokie pakeitimai turi būti taikomi toms Pažymoms apie atliktų darbų vertę ir PVM sąskaitoms faktūroms, kurias Rangovas sudaro po tokių pakeitimų įsigaliojimo, be atskiro Šalių Susitarimo. Tokiu atveju Sutarties kaina be PVM nekeičiama.

2.5.2. kitus, nei PVM, mokesčius reglamentuojančių teisės aktų pakeitimai negali būti pagrindas peržiūrėti Sutarties kainą, kuriai taikoma peržiūra.

2.6. Užsakovas įsipareigoja sumokėti Rangovui žemiau išdėstyta tvarka:

2.6.1. Užsakovas už faktiškai laiku ir kokybiškai atliktus Darbus su Rangovu atsiskaitys per 30 (trisdešimt) kalendorinių dienų nuo sąskaitos faktūros gavimo dienos;

2.6.2. tarpiniam mokėjimui sąskaitą faktūra Užsakovui pateikiama po to, kai Šalys pasirašo Rangovo parengtą Atliktų darbų aktą, kurį Užsakovas tikrina ir pasirašo per 5 (penkias) darbo dienas nuo jo gavimo dienos bei grąžina jį Rangovui arba per šį terminą raštu pateikia Rangovui motyvuotą pretenziją;

2.6.3. galutiniam atsiskaitymui sąskaitą faktūra Užsakovui pateikiama po to, kai:

2.6.3.1. Šalys pasirašo suderintą Rangovo parengtą Atliktų darbų aktą, kurį Užsakovas tikrina ir pasirašo per 5 (penkias) darbo dienas nuo jo gavimo dienos bei grąžina jį Rangovui arba per šį terminą raštu pateikia Rangovui motyvuotą pretenziją;

2.6.3.2. Šalys pasirašo darbų perdavimo – priėmimo aktą.

2.6.4. Darbų perdavimas ir priėmimas įforminamas Darbų perdavimo – priėmimo aktu, kuris pasirašomas Rangovo ir Užsakovo įgaliotų atstovų. Detali darbų priėmimo – perdavimo tvarka aprašyta šios Sutarties 3 skyriuje.

2.7. Sąskaitą faktūra pagal šią Sutartį turi būti teikiama naudodamasis platformos „Sąskaitų administravimo bendroji informacinė sistema“ (toliau –SABIS) priemonėmis.

2.8. Sąskaita faktūra turi būti pateikiama ne anksčiau nei abiejų šalių suderinti ir pasirašyti Atliktų darbų/Darbų priėmimo – perdavimo aktai be trūkumų/pastabų (t. y. pašalinti visi trūkumai ar pastabos, nurodytos ankstesniuose priėmimo – perdavimo aktuose, jei tokių buvo).

2.9. Užsakovas už atliktus darbus Rangovui atsiskaito mokėjimo pavedimu į Rangovo nurodytą banko sąskaitą.

1. **ATLIKTO SUTARTIES OBJEKTO PERDAVIMO IR PRIĖMIMO TVARKA**

* 1. Rangovas faktiškai atliktus darbus perduoda Užsakovui, pateikdamas darbų priėmimo – perdavimo aktus.
  2. Užsakovas pateiktus darbų perdavimo – priėmimo dokumentus tikrina ir pasirašo ne vėliau kaip per 5 (penkias) darbo dienas.
  3. Užsakovui pasirašius Sutarties 3.1 punkte nurodytus dokumentus, Rangovas pateikia Užsakovui sąskaitą faktūrą, naudodamasis SABIS priemonėmis.
  4. Jeigu bet kuriuo Sutarties vykdymo metu paaiškėja, kad atlikti Darbai neatitinka Sutartyje ar jos prieduose nustatytų kokybės reikalavimų, naudotos prastesnės kokybės medžiagos, nukrypta nuo techninės specifikacijos ir kitų Darbų reikalavimų be Užsakovo raštiško sutikimo, tokie atvejai fiksuojami įrašais bei sudaromas ir abiejų Šalių pasirašomas defektinis aktas. Rangovui nepagrįstai atsisakius pasirašyti defektiniame akte, jis pasirašomas Užsakovo vienašališkai (vienašalis sandoris) ir įteikiamas Rangovui pasirašytinai arba išsiunčiamas registruotu paštu.
  5. Užsakovas turi teisę nepasirašyti Darbų perdavimo – priėmimo aktų ir neatlikti mokėjimų, kol Rangovas savo sąskaita nepašalina defektiniame akte nurodytų trūkumų ir nekompensuoja nuostolių, jei tokie atsirastų arba kol Šalys nesusitaria (raštu) dėl jų kompensavimo tvarkos. Užsakovas turi teisę pareikšti Rangovui pretenzijas dėl išaiškėjusių atliktų Darbų trūkumų, jei būtų nustatyta, kad jie atsirado dėl Rangovo kaltės, taip pat ir pasibaigus Sutarties vykdymo laikui, tačiau tebegaliojant atliktų Darbų garantiniams laikotarpiams. Tokiu atveju Užsakovas turi teisę reikalauti, kad Rangovas ištaisytų nustatytus trūkumus savo sąskaita arba kompensuotų Užsakovo patirtus nuostolius.
  6. Darbų pabaiga pagal Sutartį bus laikomas momentas kai bus užbaigti visi Sutartyje numatyti Darbai, ištaisyti defektai (jei jų yra) ir pasirašyti Darbų perdavimo – priėmimo aktai bei Rangovas ištaiso visus smulkius defektus (jei jų yra) bei užbaigia statinio statybos užbaigimo procedūras ir pateikti su tuo susiję dokumentai. Sutarties objekto darbai laikomi visiškai baigtais pasirašius statybos užbaigimo deklaraciją/aktą (jei toks būtinas).

1. **SUTARTIES GALIOJIMAS IR ATLIKIMO TERMINAI**
   1. Sutartis įsigalioja nuo jos pasirašymo dienos ir **galioja 7 (septynis)** mėnesius, o atsiskaitymuose iki visiško įsipareigojimų pagal Sutartį įvykdymo dienos arba Sutarties nutraukimo dienos. Sutarčiai pasibaigus, lieka galioti Darbų kokybės garantijos, atsiskaitymo, netesybų, nuostolių atlyginimo bei ginčų, kylančių iš šios Sutarties, sprendimo tvarka.
   2. Sutarties objekto darbų atlikimo terminas – **6 (šeši)** mėnesiai nuo Sutarties įsigaliojimo datos.
   3. Rangovas turi teisę užbaigti Darbus anksčiau sutarto termino.
2. **SUTARTIES ŠALIŲ ATSAKOMYBĖ**

5.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

5.2. Sutarties tinkamas įvykdymas iš Rangovo pusės yra užtikrinamas **netesybomis – 5 (penkių) proc. bauda** nuo bendros Sutarties kainos be PVM (Sutarties **2.1** punktas). Sutarties įvykdymo užtikrinimo dalykas – Rangovo įsipareigojimų pagal Sutartį ir jos priedus pažeidimas, dalinis ar visiškas jų nevykdymas ar netinkamas jų vykdymas.

5.3. Užsakovui bus atlyginti nuostoliai, atsiradę Užsakovui dėl Rangovo kaltės pažeidus Sutartį. Jei kartu su darbais bus pristatomos prekės, kurias gamina ne pats rangovas, o gamintojas, Rangovas, teikdamas pasiūlymą pirkimui ir vykdydamas Sutartį, atsako ir už dėl gamintojo kaltės atsiradusiems šios Sutarties pažeidimus.

5.4. Jei Rangovas nevykdo savo sutartinių įsipareigojimų ar vykdo juos netinkamai, Užsakovas pareikalauja sumokėti Sutarties **5.2** punkte numatyto procentinio dydžio baudą. Prieš pateikdamas reikalavimą sumokėti baudą, Užsakovas įspėja apie tai Rangovą, nurodydamas, dėl kokių sutartinių įsipareigojimų nevykdymo arba netinkamo vykdymo pateikia šį reikalavimą bei nurodo protingą terminą trūkumams pašalinti.

5.5. Dėl Užsakovo kaltės neatlikus apmokėjimo šioje Sutartyje nustatytais terminais, Rangovo raštišku pareikalavimu, Užsakovas privalo sumokėti Rangovui 0,02 proc. delspinigių, nuo laiku neapmokėtos sumos, už kiekvieną pradelstą dieną.

5.6. Rangovui, neatlikus Darbų šioje Sutartyje ir jos prieduose nustatytais terminais, Užsakovas be oficialaus įspėjimo ir nesumažindamas kitų savo teisių gynimo būdų turi teisę skaičiuoti 0,02 proc. dydžio delspinigius nuo bendros Sutarties kainos be PVM (Sutarties **2.1** punktas) ir atlygina dėl to Užsakovo patirtus nuostolius. Rangovui uždelsus atlikti Darbus daugiau kaip 7 (septynias) kalendorines dienas, Užsakovas turi teisę reikalauti iš Rangovo sumokėti 150,00 Eur (vienas šimtas penkiasdešimt eurų 00 ct) baudą už kiekvieną uždelstą dieną iki kol bus atlikti uždelsti darbai.

5.7. Jei Rangovas nekokybiškai atlieka Sutartyje numatytus Darbus, Užsakovas turi teisę surašyti Sutarties pažeidimo aktą. Šio akto pagrindu Užsakovas turi teisę taikyti **Rangovui 2 (dviejų) proc. dydžio baudą** nuo bendros Sutarties kainos be PVM (Sutarties 2.1 punktas) už kiekvieną pažeidimo atvejį. Pažeidimo (defektinis) aktas surašomas dalyvaujant Rangovo atstovui. Jeigu Rangovo atstovas neatvyksta sutartu laiku arba atsisako dalyvauti, Surašomas vienašalis pažeidimo (defektinis) aktas jam nedalyvaujant, kuris Rangovui yra privalomas. Rangovas privalo savo sąskaita pašalinti Darbų trūkumus. Nepašalinus trūkumų per nustatytą terminą, šiame punkte numatyta bauda taikoma pakartotinai.

5.8. Užsakovas turi teisę reikalauti, o Rangovas gavęs Užsakovo reikalavimą, privalo sumokėti sutarties 2.1 punkte nurodytą baudą ir padengti visas Užsakovo dėl to patirtas išlaidas ir tiesioginius nuostolius, kurių nepadengia ši bauda, esant bent vienai iš žemiau nurodytų aplinkybių:

5.8.1. Rangovas atsisako vykdyti Sutartį t. y. Rangovas aiškiai savo veiksmais/neveikimu parodo savo ketinimą nevykdyti savo įsipareigojimų pagal Sutartį;

5.8.2. Rangovui vienašališkai nutraukus Sutartį, nesant Užsakovo kaltės;

5.8.3. jei Sutartis nutraukiama Užsakovo iniciatyva dėl Rangovo kaltės arba dėl esminio Sutarties pažeidimo.

5.9. Užsakovas reikalavimą sumokėti netesybas (baudą arba delspinigius) pateikia Rangovui raštu (elektroniniu paštu) Sutartyje nurodytu adresu. Rangovas privalo netesybas (baudą arba delspinigius) pagal šią Sutarties nuostatą sumokėti į šioje Sutartyje nurodytą Užsakovo sąskaitą ne vėliau kaip per 5 (penkias) kalendorines dienas nuo Užsakovo reikalavimo mokėti gavimo dienos. Jeigu netesybos (bauda arba delspinigiai), per nustatytą terminą nesumokami, Užsakovas išskaičiuoja netesybų (baudų arba delspinigių) sumą iš Rangovui mokėtinų sumų.

5.10. Užsakovas turi teisę vienašališkai sustabdyti mokėjimus ir yra atleidžiamas nuo pareigos mokėti delspinigius, jeigu Darbai atlikti nekokybiškai iki Darbų defektai bus ištaisyti.

5.11. Šalys pareiškia ir pripažįsta, kad šioje Sutartyje nustatytos netesybos yra laikomos teisingomis bei protingo dydžio ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusios Šalies patirtų nuostolių suma, kurią kita Šalis turi kompensuoti nukentėjusiai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų.

5.12. Šalys susitaria, kad iškilus vienos iš šios Sutarties Šalių atsakomybei, kaltoji Šalis privalės visiškai atlyginti nuostolių padengimo, išieškojimo, ginčų sprendimo ir teismų išlaidas.

5.13. Delspinigių ir baudos sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

1. **SUTARTIES ŠALIŲ ĮSIPAREIGOJIMAI IR TEISĖS**

**6.1. Rangovas įsipareigoja:**

6.1.1. atlikti darbus, vadovaudamasis Lietuvos Respublikos Statybos įstatymo nuostatomis, Statybos techniniais reglamentais, kitais Lietuvos respublikoje galiojančių standartų, normatyvinių statybos techninių dokumentų, taisyklių ir techninių sąlygų reikalavimais, šios Sutarties sąlygomis bei užtikrinti, kad jais vadovautųsi Rangovo darbuotojai;

6.1.2. Užsakovui prašant, nedelsiant pateikti dokumentus patvirtinančius, kad Rangovas vykdydamas darbus taiko 6.1.17 punkte nurodytus minimalius aplinkos apsaugos kriterijus.

6.1.3. atlikti Darbus pagal Užsakovo pateiktą specifikaciją ir darbų kiekių žiniaraštį;

6.1.4. ne vėliau kaip per 5 darbo dienas pateikti Užsakovui įsakymo dėl Rangovo paskirto statybos darbų vadovo teisės aktų nustatyta tvarka patvirtintą kopiją ir nurodyti šio asmens kontaktinius duomenis;

6.1.5. vykdyti darbų metu gautus Užsakovo ir/ar techninio prižiūrėtojo nurodymus, jei šie nurodymai neprieštarauja šiai Sutarčiai ir normatyviniams statybos dokumentams bei nėra kišimais į Rangovo ūkinę – komercinę veiklą;

6.1.6. operatyviai informuoti (žodžiu, el. paštu) Užsakovą apie visus techninius, gamybinius, organizacinius nesklandumus, kitus veiksnius, susijusius su vykdomais darbais;

6.1.7. gavęs Užsakovo rašytinį pranešimą apie nustatytus atliktų darbų defektus, neatlygintinai pašalinti juos per rašte nustatytą terminą;

6.1.8. atlikti Sutarties objekto darbus bei pašalinti defektus savo rizika, naudojant sertifikuotas ir kokybės reikalavimus atitinkančias savo darbo priemones ir medžiagas ir atsakyti dėl medžiagų kokybės trūkumų;

6.1.9. atsakyti už darbų saugą, gamybinę sanitariją, priešgaisrinę apsaugą, aplinkos ekologinę apsaugą darbų vykdymo zonoje;

6.1.10. turėti pakankamą kiekį technikos operatyviam darbų atlikimui, organizuoti transporto ir pėsčiųjų eismą, užtikrinant visų objektų pasiekiamumą darbų metu;

6.1.11. perduoti Užsakovui atliktų darbų priėmimo – perdavimo aktus;

6.1.12. pateikti Užsakovui sąskaitą faktūrą už atliktus darbus elektroniniu būdu, naudodamasis platformos SABIS priemonėmis;

6.1.13. dalyvauti Užsakovo sudaromose komisijose įrengto objekto garantinio laikotarpio išlaikymo patikrinimo;

6.1.14. užtikrinti, kad visi statybvietėje esantys fiziniai asmenys turėtų galiojantį Valstybinio socialinio draudimo įstatymo 151 straipsnyje nustatyta tvarka suformuotą skaidriai dirbančio asmens identifikavimo kodą (toliau – kodas), o tais atvejais, kai jiems kodas negali būti suformuotas, privalo turėti kode užšifruotus duomenis, nurodytus Valstybinio socialinio draudimo įstatymo 151 straipsnio 8 dalyje, pagrindžiančius dokumentus (toliau – kode užšifruojamus duomenis pagrindžiantys dokumentai) arba identifikavimo priemonę ir jį (ją) pateiktų Statybos įstatymo 221 straipsnio 1 ir 2 dalyse nustatytais atvejais ir tvarka;

6.1.15. nustatyti kitų statybvietėje esančių asmenų, kurie nenurodyti šio Susitarimo 6.1.14 papunktyje, identifikavimo priemonę, prireikus – jos išdavimo tvarką, registruoti šių asmenų buvimo statybvietėje pradžios ir pabaigos laiką ir priežastį;

6.1.16. užtikrinti, kad statybvietėje būtų tik asmenys, kurie turi kodą ar, kai jiems kodas negali būti suformuotas, – kode užšifruojamus duomenis pagrindžiančius dokumentus, arba Rangovo nustatyta tvarka užregistruotą atvykimo į statybvietę pradžios laiką ir priežastį ir turi Rangovo nustatytą identifikavimo priemonę;

1. 6.1.17. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintu Aplinkos apsaugos kriterijų taikymo, vykdant žaliuosius pirkimus, tvarkos aprašu (toliau – Aprašas) (aktualia redakcija), darbams taikyti šiuos minimalius aplinkos apsaugos kriterijus: Aprašo 4.4.4.3. papunktis – darbams atlikti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai.

6.1.18. Užsakovui, Užsakovo paskirtam asmeniui, atsakingam už Sutarties, techniniam prižiūrėtojui (jei toks paskirtas) prašant, nedelsiant pateikti dokumentus patvirtinančius, kad Rangovas vykdydamas darbus taiko 6.1.17 papunktyje nurodytus minimalius aplinkos apsaugos kriterijus.

6.1.19. atsakyti už subrangovų ir kitų trečiųjų asmenų, jeigu tokie yra, prievolių vykdymą ar netinkamą vykdymą;

6.1.20. Darbų vykdymo laikotarpiu atsakyti už bet kokią žalą, kuri padaroma darbais Užsakovui ar tretiesiems asmenims.

**6.2. Rangovas turi teisę:**

6.2.1. gauti Sutarties kainą su sąlyga, kad jis tinkamai ir laiku įvykdo visus šioje Sutartyje nustatytus įsipareigojimus;

6.2.2. Darbams atlikti pasitelkti subrangovus ar kitus trečiuosius asmenis, kurie atliks dalį darbų. Rangovui pageidaujant pakeisti subrangovus, Užsakovui pateikiamas pagrįstas prašymas, pridedant jį pagrindžiančius dokumentus;

6.2.3. jei Užsakovas naudojasi Sutarties 6.4.4 papunktyje įtvirtinta tiesioginio atsiskaitymo su subrangovais galimybe, Rangovas turi teisę prieštarauti nepagristiems mokėjimams subrangovams, pateikdamas Užsakovui ir subrangovui raštišką tokio prieštaravimo pagrindimą;

6.2.4. naudotis Lietuvos Respublikos įstatymuose numatytomis Rangovo teisėmis.

**6.3. Užsakovas įsipareigoja:**

6.3.1. pateikti Rangovui darbų kiekių žiniaraštį, kuriuo vadovaujantis būtų atliekami specifikacijoje numatyti darbai;

6.3.2. organizuoti darbų techninę priežiūrą, kontroliuoti jų apimtis ir kokybę;

6.3.3. priimti iš Rangovo tik gerai atliktus darbus Sutartyje nustatyta tvarka ir terminais;

6.3.4. sumokėti Rangovui už atliktus darbus šioje Sutartyje nurodytomis sąlygomis;

6.3.5. vykdyti kitus šioje Sutartyje nustatytus įsipareigojimus, taip pat visas pareigas, priskirtas Užsakovui pagal galiojančius Lietuvos Respublikos įstatymus ir kitus teisės aktus;

6.3.6. tikrinti Rangovo darbų atlikimo eigą ir kokybę, suderinus laiką su Rangovu ir nesikišant į Rangovo ūkinę komercinę veiklą;

6.3.7. be atskiro Rangovo įspėjimo pasitelkti trečiuosius asmenis nustatytiems trūkumams pašalinti ir turėtomis išlaidomis sumažinti Rangovui pagal Sutartį mokėtinas sumas, jei Rangovas laiku nepašalina darbų trūkumų, bei reikalauti atlyginti kitus dėl to patirtus nuostolius.

**6.4. Užsakovas turi teisę:**

6.4.1. kontroliuoti ir prižiūrėti, ar atliekamų darbų eiga, kiekis, kaina, medžiagų kokybė ir įrangos naudojimas atitinka Techninę specifikaciją, lokalinę sąmatą, aktus, PVM sąskaitas faktūras;

6.4.2. reikalauti, kad Rangovas darbus vykdytų atsižvelgdamas į Techninę specifikaciją, laikydamasis normatyvinių statybos dokumentų reikalavimų;

6.4.3. jeigu Darbai atlikti nekokybiškai, nepasirašyti Atliktų darbų akto bei nemokėti už suteiktus Darbus tol, kol Rangovas nepašalins nustatytų trūkumų pagal pareikštą pretenziją;

6.4.4. tiesiogiai atsiskaityti su subrangovais. Apie tai Užsakovas raštu informuoja subrangovą per 3 darbo dienas po informacijos apie jį gavimo dienos. Subrangovas norėdamas pasinaudoti tokia galimybe, raštu pateikia prašymą Užsakovui. Kai subrangovas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir šio subrangovo, kurioje aprašoma tiesioginio atsiskaitymo su subrangovu tvarka, atsižvelgiant į Sutartyje ir subtiekimo sutartyje (sudarytoje tarp Rangovo ir subrangovo) nustatytus reikalavimus. Trišalėje sutartyje atsiskaitymo su subrangovu tvarka bus nustatoma vadovaujantis šioje Sutartyje numatyta atsiskaitymo tvarka. Tiesioginio atsiskaitymo su subrangovais galimybė nesikaičia Rangovo atsakomybės dėl Sutarties įvykdymo.

6.4.5. reikalauti, kad Rangovas, atlikęs Darbus pažeisdamas šioje Sutartyje numatytas sąlygas, nesilaikęs normatyvinių statybos dokumentų ir kitų teisės aktų reikalavimų, per nustatytą protingą terminą:

6.4.5.1. neatlygintinai pakeistų nekokybiškas medžiagas, gaminius, arba

6.4.5.2. neatlygintinai pagerintų atliekamų Darbų kokybę, arba

6.4.5.3. neatlygintinai ištaisytų netinkamai atliktus Darbus, arba

6.4.5.4. atlygintų Užsakovui Darbų trūkumų šalinimo išlaidas.

6.5. Darbų rezultato, įrengimų ar Rangovo naudojamų medžiagų atsitiktinio žuvimo ar sugadinimo atveju nuo Darbų pradžios iki Darbų perdavimo Užsakovui momento, rizika tenka Rangovui.

1. **SUBRANGOVAI IR SUBRANGOVŲ KEITIMO TVARKA**

7.1. Sutarčiai vykdyti pasitelkiami šie subrangovai: ***[surašyti Rangovo pasiūlyme nurodytus subrangovus, jeigu tokių nėra parašyti žodį „nėra***]. Rangovas įsipareigoja ne vėliau kaip iki Sutarties vykdymo pradžios raštu pranešti Užsakovo atstovui subrangovų kontaktinius duomenis ir subrangovų atstovus.

7.2. Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subrangovui, papildomų ar naujų (tuo atveju kai teikiant pasiūlymą subrangovai nebuvo žinomi) subrangovų pasitelkimas arba Sutartyje numatytų subrangovų atsisakymas galimas tik raštu apie tai informavus Užsakovą.

7.3. Jei Sutartyje keičiami subrangovai, kurių pajėgumais kvalifikacijai pagrįsti rėmėsi Rangovas, kartu su informacija apie naujus subrangovus turi būti pateikti naujo subrangovo pašalinimo pagrindų nebuvimą ir atitiktį kvalifikaciniams reikalavimams patvirtinantys dokumentai. Anksčiau minėti dokumentai pateikiami tai dienai, kai Rangovas kreipiasi į Užsakovą su prašymu pakeisti subrangovus. Užsakovas reikalauja, kad naujo subrangovo kvalifikacija būtų ne žemesnė nei buvo reikalaujama pirkimo dokumentuose.

7.4. Tais atvejais, kai kvalifikacijai pagrįsti Rangovas nesiremia subrangovų pajėgumais, Užsakovas netikrina šių subrangovų pašalinimo pagrindų.

7.5. Pakeitus Sutartyje numatytus subrangovus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subrangovui, ir (ar) pasitelkus papildomus ar naujus subrangovus, subrangovai gali pradėti vykdyti Sutartį, tik Užsakovui ir Rangovui pasirašius papildomą susitarimą prie Sutarties. Šiame susitarime nurodoma pagrindinė informacija apie subrangovą ir Sutarties dalis (veikla), kuriai jis yra pasitelkiamas. Šis susitarimas tampa neatskiriama Sutarties dalimi.

7.6. Sutarties galiojimo metu papildomų subrangovų pasitelkimas arba Sutartyje numatytų subrangovų atsisakymas galimas tik esant vienai iš šių priežasčių:

7.6.1. Sutartyje numatytas subrangovas yra likviduojamas, bankrutavęs arba jam yra iškelta bankroto byla;

7.6.2. subrangovas rangovui atsisako atlikti jam Sutartyje numatytą darbų dalį;

7.6.3. siekiant tinkamai ir laiku įvykdyti Sutartį būtina padidinti Darbų atlikimo spartą.

1. **DARBŲ KOKYBĖS GARANTIJA**

8.1 Rangovo atliktų Darbų kokybės garantinis terminas yra ne mažesnis nei numatytas Lietuvos Respublikos Statybos įstatyme. Per šį terminą Užsakovas turi teisę pareikšti pretenzijas dėl darbų rezultato trūkumų, kurie buvo nustatyti per garantinį terminą. Garantinis terminas sustabdomas tam laikui, kurį objektas negalėjo būti naudojamas dėl nustatytų defektų, už kuriuos atsako Rangovas.

8.2. Rangovas per visą garantinį laiką užtikrina, kad atlikti Darbai atitinka normatyvinių statybos dokumentų nustatytus reikalavimus. Kokybės garantija taikoma visoms darbų rezultato sudėtinėms dalims, o už panaudotų medžiagų kokybę Rangovas atsako kaip pardavėjas pirkimo – pardavimo sutartyje.

8.3. Rangovas atsako už Darbų defektus, nustatytus per garantinį terminą, jeigu neįrodo, kad jie atsirado dėl objekto normalaus susidėvėjimo ar netinkamo jo naudojimo.

8.4. Sutarties galiojimo ar garantiniu laikotarpiu Rangovas po raštiško Užsakovo defektų akto gavimo turi ne vėliau kaip per 5 (penkias) darbo dienas atsiųsti savo atstovą defektų įvertinimui ir jų ištaisymo termino suderinimui. Neatvykus Rangovo atstovui per Sutartyje numatytą laiką, reiškia, kad pretenziją Rangovas pripažįsta, todėl Rangovas privalo pašalinti nurodytus defektus per Užsakovo nustatytą, bet ne trumpesnį negu įmanoma technologiškai įvykdyti, laiką. Rangovui nepradėjus ir/ar nebaigus defektų taisymo darbų nurodytu laiku, Užsakovas turi teisę pareikalauti sumokėti 100,00 Eur (vienas šimtas eurų, 0 ct.) dydžio baudą už kiekvieną pradelstą dieną. Jeigu Rangovas atsisako ar delsia šalinti defektus daugiau nei 5 (penkias) darbo dienas, Užsakovas turi teisę defektus pašalinti pasitelktų kitų asmenų jėgomis, o Rangovas privalo per 5 (penkias) darbo dienas nuo atitinkamos sąskaitos gavimo dienos apmokėti visas išlaidas, susijusias su defektų šalinimu, dėl defektų atsiradimo ir jų šalinimo patirtus nuostolius bei baudas pagal pateiktą PVM sąskaitą faktūrą.

1. **NENUGALIMOS JĖGOS APLINKYBĖS (force majeure)**

9.1. Šalys visiškai ar iš dalies atleidžiamos nuo šios Sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po Sutarties pasirašymo. Nenugalimos jėgos faktą turi įrodyti Šalis, nevykdanti ar nebegalinti vykdyti Sutartyje nustatytų įsipareigojimų.

9.2. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996 m. liepos 15 d. nutarimo Nr.840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ ir Lietuvos Respublikos Vyriausybės 1997 m. kovo 13 d. nutarimo Nr. 222 „Dėl Nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“ nustatyta tvarka.

9.3. Apie tokių aplinkybių atsiradimą viena Šalis kitai įsipareigoja pranešti ne vėliau kaip per 15 (penkiolika) kalendorinių dienų nuo aplinkybių atsiradimo. Nepranešimas neatleidžia nuo Sutartyje numatytų įsipareigojimų vykdymo.

1. **PAPILDOMI DARBAI**

10.1. Jei dėl nenumatytų, nuo Šalių nepriklausančių aplinkybių, racionaliai naudojant Darbų vykdymui skirtas lėšas, Sutarties objektui įgyvendinti būtina įsigyti papildomus darbus, kurie Užsakovo nebuvo numatyti pirkimo dokumentuose, Rangovas pateikia papildomų darbų lokalinę sąmatą, kurioje nurodo papildomų darbų įkainius ir jas suderina su Užsakovu. Papildomų darbų įkainiai sąmatose negali viršyti vidutinių rinkos kainų, numatytų UAB „Sistela“ rinkiniuose, UAB „Sistela“ rinkiniuose nesant papildomų darbų (medžiagų) įkainių, Rangovas pateikia darbų ir/ar medžiagų įkainius patvirtinančių dokumentų kopijas.

10.2. Esant darbų, nenumatytų pirkimo dokumentuose, būtinybei, Rangovo atstovas raštu pateikia argumentuotą prašymą dėl papildomų darbų bei lokalinę sąmatą, kurioje nurodo darbų atlikimo vietą, papildomų darbų pavadinimus, vienetus, kiekius, įkainius. Jei Užsakovo atsakingas už Sutarties vykdymą asmuo pateiktuose dokumentuose nustato netikslumų ir (ar) klaidų, grąžina tikslinti juos pateikusiam Rangovui. Užsakovui, patvirtinus susitarimą dėl papildomų darbų, Rangovas gali pradėti vykdyti papildomus darbus. Papildomi darbai ir jų įkainiai įforminami abiejų Šalių pasirašytu papildomu susitarimu. Susitarimas dėl papildomų darbų ir jų įkainių laikomas sudėtine Sutarties dalimi.

10.3. Susitarimas dėl papildomų darbų ir jų įkainių nekeičia Sutarties pradinės vertės.

10.4. Užsakovas jokiais atvejais neapmoka už Rangovo atliktus papildomus darbus, kurių Rangovas iš anksto raštu nesuderino su Užsakovu.

10.5. Papildomi darbai galimi vadovaujantis LR Viešųjų pirkimų įstatymo 89 straipsnio nuostatomis bei Kainodaros taisyklių nustatymo metodika, patvirtinta 2017 m. birželio 28 d. Viešųjų pirkimų tarnybos direktoriaus įsakymu Nr. 1S-95 (su vėlesniais papildymais ir pakeitimais).

1. **SUTARTIES PAKEITIMAI**
   1. Sutarties sąlygos Sutarties galiojimo laikotarpiu negali būti keičiamos, išskyrus Lietuvos Respublikos viešųjų pirkimų įstatymo 89 straipsnyje nustatytas nuostatas.
   2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, patvirtintas kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 darbo dienų. Šalims nesutarus dėl Sutarties sąlygų keitimo, sprendimo teisę turi Užsakovas. Šalims tarpusavyje susitarus dėl Sutarties sąlygų keitimo ir teisės aktų nustatyta tvarka gavus viešųjų pirkimų tarnybos sutikimą keisti Sutarties sąlygas, šie keitimai įforminami susitarimu, kuris yra Sutarties neatskiriama dalis.
   3. Sutarties pakeitimai ir papildymai įsigalioja, kai jie sudaryti raštu, pasirašyti įgaliotų asmenų ir patvirtinti Šalių antspaudais.
2. **SUTARTIES SUSTABDYMO SĄLYGOS**
   1. Užsakovas raštu dėl pasikeitusių aplinkybių, kai dėl jų negalima tęsti Darbų ir kai jos tampa žinomos po Sutarties sudarymo, ir kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų Darbų/ jų dalies vykdymą, nurodydamas (jeigu įmanoma) sustabdymo trukmę dienomis. Aplinkybės dėl kurių gali būti stabdomi Darbai yra:
      1. papildomi archeologiniai tyrinėjimai, kurie nebuvo numatyti, bet kuriuos būtina atlikti;
      2. papildomos projektavimo paslaugos (kai Darbai buvo perkami pagal techninį projektą), be kurių negalima užbaigti Sutarties;
      3. trečiųjų šalių įtaka;
      4. sustabdytas finansavimas arba trūksta finansavimo;
      5. būtinas papildomas laikas įvykdyti papildomų Darbų viešąjį pirkimą;
      6. bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis;
      7. fizinės kliūtys arba kitos nei klimatinės fizinės sąlygos, su kuriomis vykdant Darbus susidurta statybvietėje ir tų kliūčių ar sąlygų Rangovas nebūtų galėjęs pagrįstai numatyti;
      8. bet koks uždelsimas ar sutrikimas dėl atliekamo Sutarties objekto pakeitimo;
      9. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas.
   2. Atsiradus aplinkybėms, dėl kurių Rangovas negali vykdyti Darbų, Rangovas apie tai nedelsdamas privalo informuoti Užsakovą, pateikdamas informaciją ir dokumentus, įrodančius Darbų vykdymo negalimumą dėl aplinkybių, nepriklausančių nuo Rangovo. Išnykus aplinkybėms, trukdžiusioms Rangovui vykdyti Darbus, sustabdytų įsipareigojimų vykdymas atnaujinamas.
   3. Rangovui pateikus rašytinį prašymą, į Sutarties galiojimo ar pratęsimo laikotarpį neįskaitomas darbų atlikimo sustabdymo laikotarpis (technologinė pertrauka), kurio pradžia – gruodžio 15 d., pabaiga – kitų metų kovo 15 d. (technologinė pertrauka žiemos metu).
   4. Aplinkybės, kurios yra priskiriamos Rangovo rizikai, pvz.: Rangovo subrangovų, subteikėjų ar subtiekėju neveikimas ar netinkamas veikimas ir pan., nėra laikomos aplinkybėmis, dėl kurių gali būti sustabdomi Darbų atlikimo terminai.
   5. Sustabdyti Darbai/jų dalis neatliekami iki Darbų vykdymo atnaujinimo. Šaliai nurodant raštu, Darbai atnaujinami išnykus aplinkybėms, dėl kurių jie buvo sustabdyti. Darbų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).
   6. Tais atvejais, kai Sutarties vykdymo sustabdymas truko ilgiau nei Sutarties sustabdymo metu buvo likęs terminas iki Rangovo sutartinių įsipareigojimų įvykdymo pabaigos, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki Rangovo sutartinių įsipareigojimų įvykdymo pabaigos.
   7. Tais atvejais, kai Sutarties vykdymo sustabdymas truko trumpiau nei Sutarties sustabdymo metu buvo likęs terminas iki Rangovo sutartinių įsipareigojimų įvykdymo pabaigos, Rangovo sutartinių įsipareigojimų vykdymo terminas pratęsiamas tokiam laikotarpiui, kuriam jis buvo sustabdytas.
   8. Užsakovas turi teisė sustabdyti darbus jeigu Rangovas nevykdo Sutarties 6.1.19 papunktyje nurodyto reikalavimo iki tol kol šis reikalavimas bus įvykdytas.
   9. Užsakovas taip pat turi teisę sustabdyti Darbų ar kurios nors jų dalies vykdymą, jeigu jam pagrįstai kyla įtarimų dėl tiekiamų Darbų kokybės ir reikia laiko patikrinti bei įsitikinti tiekiamų Darbų kokybe. Tokiu atveju Darbų ar jų dalies tiekimo stabdymas galimas iki 5 (penkių) darbo dienų. Sustabdytų Darbų ar jų dalies vykdymas atnaujinamas šios Sutarties 12.6 ir 12.7 papunkčiuose nustatyta tvarka. Užsakovo galimybė pasinaudoti šia teise negali priklausyti nuo Rangovo valios ar būti jo įtakojama.
   10. Sustabdymo metu visus Darbus Rangovas privalo prižiūrėti, saugoti nuo sugadinimo, praradimo arba žalos. Jei numatoma ilgesnė kaip 3 (trijų) mėnesių visų Darbų sustabdymo trukmė, turi būti apsaugotos statinio konstrukcijos, inžinerinės sistemos, inžineriniai tinklai bei įrenginiai nuo žalingo atmosferinių veiksnių poveikio, užtikrinta žmonių sauga statybvietėje ir išvengta aplinkos taršos.

12.11. Kai dėl esminių klaidų ar pažeidimų Sutartis tampa negaliojančia, Užsakovas stabdo Sutarties vykdymą. Jei minėtos klaidos ar pažeidimai vyksta dėl Rangovo kaltės, Užsakovas, atsižvelgdamas į klaidos ar pažeidimo mastą, gali nevykdyti savo įsipareigojimo mokėti Rangovui arba gali pareikalauti grąžinti jau sumokėtas sumas ir pasinaudoti Sutarties 5.2 punkte numatytomis netesybomis.

1. **SUTARTIES NUTRAUKIMO SĄLYGOS**
   1. Sutartis gali būti nutraukta raštišku abiejų Šalių susitarimu.

13.2. Sutartis gali būti nutraukiama LR Viešųjų pirkimų įstatymo 90 straipsnyje ir LR Civiliniame kodekse numatytais atvejais.

13.3. Užsakovas turi teisę vienašališkai neteismine tvarka nutraukti Sutartį, raštu įspėjęs Rangovą prieš 14 (keturiolika) kalendorinių dienų, šiais atvejais:

13.3.1. kai Rangovas nevykdo sutartinių įsipareigojimų;

13.3.2. kai Rangovas padaro esminį Sutarties pažeidimą;

13.3.3. kai Rangovas Darbus atlieka nekokybiškai ir per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;

13.3.4. kai Rangovas perleidžia Sutarties reikalavimus be Užsakovo žinios;

13.3.5. kai Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija.

13.4. Rangovas turi teisę vienašališkai neteismine tvarka nutraukti Sutartį, prieš 14 (keturiolika) kalendorinių dienų raštu pranešęs apie tai Užsakovui, jeigu Užsakovas nevykdo savo įsipareigojimų arba vykdo juos kitomis sąlygomis, negu numatyta Sutartyje ir jeigu per Rangovo nustatytą protingą terminą neištaiso pranešime nurodytų Sutarties nevykdymo/netinkamo vykdymo trūkumų;

13.5. Jei Sutartis nutraukiama Užsakovo iniciatyva, nesant Rangovo kaltės, nutraukimo atveju Užsakovas sumoka Rangovui atliktų Darbų vertę iki Sutarties nutraukimo. Rangovas neturi teisės į nuostolių dėl sutarties nutraukimo atlyginimo.

13.6. Jei Sutartis nutraukiama Užsakovo iniciatyva dėl Rangovo kaltės arba dėl esminio Sutarties pažeidimo, Rangovas įsipareigoja atlyginti Užsakovo dėl Sutarties nutraukimo patirtus nuostolius. Užsakovo patirti nuostoliai išieškomi išskaičiuojant juos iš Užsakovo Rangovui mokėtinų sumų. Taip pat Užsakovas įgyja teisę pasinaudoti Sutarties 5.2 punkte numatytomis netesybomis.

13.7. Šalys po Sutarties nutraukimo turi kiek galima greičiau patvirtinti atlikti Darbų vertę. Taip pat parengiama ataskaita apie Sutarties nutraukimo dieną esančią Rangovo skolą Užsakovui ir Užsakovo skolą Rangovui.

13.8. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

13.9. Visi Sutartyje, jos prieduose ir iš Sutarties esmės kylantys Šalių įsipareigojimai – dėl Sutarties objekto, Sutarties kainos ir kainodaros taisyklių, apmokėjimo sąlygos ir tvarkos, darbų kokybės, darbų atlikimo terminų, laikomi esminiais ir jų pažeidimas laikomas esminiu Sutarties pažeidimu. Ši nuostata neapriboja galimybės kitų Sutartyje (jos prieduose ir iš Sutarties esmės kylantys) nurodytų įsipareigojimų pažeidimus kvalifikuoti esminiais vadovaujantis Lietuvos Respublikos civilinis kodekso 6.217 straipsnio 2 dalimi.

1. **KITOS SĄLYGOS**

14.1. Sutarties objekto darbai priimami ir priėmimo dokumentai įforminami pagal galiojančių Lietuvos Respublikos įstatymų ir kitų teisės aktų reikalavimus bei šios Sutarties reikalavimus.

14.2. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe tarp Šalių pagal Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

14.3. Šalys susitaria, kad iškilę ginčai sprendžiami derybų keliu. Jei šių ginčų negalina išspręsti derybų keliu, jie sprendžiami teisme Lietuvos Respublikos įstatymų nustatyta tvarka pagal Užsakovo buveinės vietą, nustatytą juridinių asmenų registre.

14.4. Vykdydamos Sutartį, Šalys vadovaujasi Lietuvos Respublikos civiliniu kodeksu, galiojančiais Lietuvos Respublikos įstatymais ir kitais teisės aktais bei Sutarties sąlygomis.

14.5. Pirkimo dokumentai bei šios Sutarties priedai yra neatsiejama Sutarties dalis.

14.3. Šalys neturi teisės perduoti savo įsipareigojimų pagal Sutartį tretiesiems asmenims be kitos Šalies raštiško sutikimo.

14.7. Visi su Sutartimi susiję, nurodymai, prašymai, kiti dokumentai ar susirašinėjimas turi būti siunčiami (elektroninėmis priemonėmis, paštu ar per tinkamą vežėją) raštu. Sutarties šalys įsipareigoja nedelsdamos raštu pranešti viena kitai kontaktinės informacijos ir rekvizitų pasikeitimą.

14.8. Šalys sutinka laikyti šios Sutarties sąlygas, visą dokumentaciją ir informaciją, kurią Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo jos neatskleisti tretiesiems asmenims, išskyrus atvejus, kai konfidencialią informaciją privaloma atskleisti vadovaujantis teisės aktų reikalavimais arba tokia informacija jau buvo viešai paskelbta kitos Šalies.

14.9. Jei bet kuri šios Sutarties nuostata teisės aktų nustatyta tvarka tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

14.10. Asmenys atsakingi už Sutarties vykdymą:

|  |  |  |
| --- | --- | --- |
|  | **Užsakovo atstovas** | **Rangovo atstovas** |
| Pareigos, vardas, pavardė |  |  |
| Adresas |  |  |
| Telefonas |  |  |
| El. paštas |  |  |

14.11. Asmenų, atsakingų už Sutarties vykdymą, keitimas atliekamas raštu pranešant kitai Šaliai naujai paskirto asmens, atsakingo už Sutarties vykdymą, kontaktinius duomenis. Atitinkamos Šalies naujai paskirtas už Sutarties vykdymą atsakingas asmuo iš Sutarties kylančias teises ir pareigas pradeda vykdyti nuo pranešimo išsiuntimo kitai Šaliai dienos.

14.12. Už Sutarties ir jos pakeitimų paskelbimą atsakingas Užsakovo paskirtas Viešųjų pirkimų skyriaus specialistas.

14.13. Ši Sutartis sudaryta 2 (dviem) egzemplioriais lietuvių kalba, turinčiais vienodą juridinę galią, po vieną egzempliorių kiekvienai Šaliai. Sutartis gali būti sudaroma ir pasirašant elektronine forma (kvalifikuotu elektroniniu parašu). Sutartis sudaryta elektronine forma prilyginama rašytinei formai.

14.14. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais.

1. **SUTARTIES PRIEDAI**

15.1. Pirkimo dokumentai bei šios Sutarties priedai yra neatsiejama Sutarties dalis, Sutarties priedai:

15.1.1. 1 Priedas – Rangovo pasiūlymas.

15.1.2. 2 Priedas – Techninė specifikacija.

1. **ŠALIŲ REKVIZITAI IR PARAŠAI**

**UŽSAKOVAS RANGOVAS**

Mažeikių rajono savivaldybės administracija

Kodas 167371234

Laisvės g. 8, LT- 89213 Mažeikiai

Tel. (0 443) 98204

El. paštas administracija@mazeikiai.lt

A/s LT834010040700010058

Luminor Bank AS Lietuvos skyrius

Administracijos direktorius

Arvydas Pocius

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_